CELEX: 52021DP0445
Language: lt
Date: 1636588800000
Title: 2021 m. lapkričio 11 d. Europos Parlamento sprendimas dėl prašymo atšaukti Nilo Ušakovo (Nils Ušakovs) imunitetą (2020/2239(IMM))

2022 5 20   
               
               
                  LT
               
               
                  Europos Sąjungos oficialusis leidinys
               
               
                  C 205/57
               
            
         P9_TA(2021)0445
         Prašymas atšaukti Nilo Ušakovo (Nils Ušakovs) imunitetą
         2021 m. lapkričio 11 d. Europos Parlamento sprendimas dėl prašymo atšaukti Nilo Ušakovo (Nils Ušakovs) imunitetą (2020/2239(IMM))
         (2022/C 205/08)
         
            Europos Parlamentas,
         
                     —
                  
                  
                     atsižvelgdamas į 2020 m. spalio 23 d. prašymą atšaukti Nilo Ušakovo (Nils Ušakovs) imunitetą, ryšium su baudžiamąja byla, kurią ketinama iškelti Latvijos Respublikoje, perduotą Latvijos Respublikos generalinio prokuroro ir paskelbtą 2020 m. lapkričio 13 d. plenariniame posėdyje,
                  
               
                     —
                  
                  
                     išklausęs N. Ušakovo paaiškinimų, kaip nurodyta Darbo tvarkos taisyklių 9 straipsnio 6 dalyje,
                  
               
                     —
                  
                  
                     atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
                  
               
                     —
                  
                  
                     atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus (1),
                  
               
                     —
                  
                  
                     atsižvelgdamas į Latvijos Konstitucijos 29 ir 30 straipsnius,
                  
               
                     —
                  
                  
                     atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
                  
               
                     —
                  
                  
                     atsižvelgdamas į Teisės reikalų komiteto pranešimą (A9-0304/2021),
                  
               
                     A.
                  
                  
                     kadangi Rygoje veikiančios Generalinės prokuratūros Baudžiamojo teisingumo departamento Ypač sunkių bylų tyrimo skyriaus prokuroras kreipėsi su prašymu atšaukti Europos Parlamento nario N. Ušakovo imunitetą, kad jam galėtų būti iškelta baudžiamoji byla dėl pažeidimo, susijusio su prietaisų, pritaikytų specialioms slaptosioms operacijoms vykdyti, apyvartos draudimu;
                  
               
                     B.
                  
                  
                     kadangi gavus leidimą ir 2019 m. sausio 30 d. atlikus kratą N. Ušakovo, tuomet pirmininkavusio Rygos miesto tarybai, biure ryšium su kita baudžiamąja byla, buvo rastas būtent specialioms slaptosioms operacijoms vykdyti sukurtas ir naudojamas prietaisas, pirmiausia skirtas slaptiems vaizdo ir garso įrašams daryti;
                  
               
                     C.
                  
                  
                     kadangi laikydamas šį prietaisą savo biure Rygos miesto tarybos patalpose N. Ušakovs įtariamas pažeidęs draudimą, nustatytą Įstatymo dėl strateginės reikšmės prekių apyvartos, pagal kurį fiziniams asmenims draudžiama įsigyti ar laikyti būtent specialioms slaptosioms operacijoms vykdyti sukurtą ir naudojamą įrangą, prietaisus ar priemones arba jų dalis, įtrauktas į Latvijos Respublikos nacionalinį strateginės reikšmės prekių ir paslaugų sąrašą, 51 straipsnio 1 dalyje; kadangi įtariama, kad savo veiksmais N. Ušakovs padarė nusikaltimą, apibrėžtą Latvijos baudžiamojo įstatymo 2371 straipsnio 2 dalyje;
                  
               
                     D.
                  
                  
                     kadangi N. Ušakovs buvo išrinktas į Europos Parlamentą per 2019 m. gegužės mėn. įvykusius Europos Parlamento rinkimus;
                  
               
                     E.
                  
                  
                     kadangi veiksmai, kuriais grindžiami įtarimai, nėra susiję su N. Ušakovui einant pareigas pareikštomis nuomonėmis ar balsavimais, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
                  
               
                     F.
                  
                  
                     kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;
                  
               
                     G.
                  
                  
                     kadangi Latvijos Konstitucijos 29 ir 30 straipsniuose nustatyta, kad:
                     
                        „29 straipsnis
                        Saeimos nariai nesuimami, jų patalpose nerengiamos kratos ir jų asmeninė laisvė jokiu būdu nesuvaržoma negavus Saeimos sutikimo. (…)
                     
                     
                        30 straipsnis
                        Saeimos nario baudžiamasis persekiojimas negali būti pradedamas negavus Saeimos pritarimo.“;
                     
                  
               
                     H.
                  
                  
                     kadangi Parlamentas negali imtis teismo vaidmens ir kadangi vykstant imuniteto atšaukimo procedūrai Parlamento narys negali būti laikomas kaltinamuoju (2);
                  
               
                     I.
                  
                  
                     kadangi Parlamento nario imuniteto paskirtis – apsaugoti Parlamentą ir jo narius nuo teismo procesų, inicijuojamų dėl veiksmų, kurie atliekami vykdant savo parlamentines pareigas ir yra neatskiriami nuo tų pareigų;
                  
               
                     J.
                  
                  
                     kadangi šiuo atveju Parlamentas nerado fumus persecutionis įrodymų, t. y. faktinių elementų, liudijančių, jog teismo procesą ketinama inicijuoti siekiant pakenkti Parlamento nario ir, savo ruožtu, Europos Parlamento politinei veiklai;
                  
               
            1.   
            
               nusprendžia atšaukti N. Ušakovo imunitetą;
            
         
         
            2.   
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Latvijos Respublikos institucijai ir N. Ušakovui.
            
         
         
            (1)  2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.
         
            (2)  2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.